paragraph_text: U suradnji s Muzejom grada Koprivnice dječja folklorna skupina sudjelovala je u prikazu starih dječjih igri Podravine te je snimljen prilog koji je prikazan na HRT-u o običaju „Zvjezdara” u Podravini. 2005. godine društvo je primilo županijsko priznanje za promicanje kulture i istaknuti rad na tom polju. Oživjeli su običaje svatova, žetvene običaje, „proščenja za Petrov”o, uskrsne običaje, božićne običaje, stare napjeve, kola i molitve iz Peteranca. Sudjelovali su u međunarodnoj razmjeni hrvatskih i bugarskih učenika. 2009. sudjelovali su u emisiji Hrvatske radio televizije Lijepom našom u Križevcima. 2009. jedini su predstavnici Hrvatske na Folklornim danima Praga. 2011. godine sudjeluju na međunarodnom festivalu „Makedonsko sonce” u Ohridu, u Makedoniji. Dječja folklorna grupa sudjelovala je 2010. na dječjim Vinkovačkim jesenima. Etno grupa je 2010. sudjelovala u međunarodnom projektu DravaGastroLoby u Barcsu u Mađarskoj.